V y h l á s e n i e p r e d k l a d a t e ľ a

k návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 563/2009 Z. z. o správe daní (daňový poriadok) v znení neskorších predpisov boli predložené viaceré zásadné pripomienky v rámci medzirezortného pripomienkového konania. V rámci rozporového konania k zásadným pripomienkam sa nepodarilo odstrániť rozpory v nasledujúcich oblastiach:

|  |  |  |  |  |
| --- | --- | --- | --- | --- |
| **Por. č.**  | **Subjekt** | **Pripomienka** | **Typ** | **Stanovisko Ministerstva financií SR** |
|  |  | **Zásadné pripomienky k čl. I.** |  |  |
| **1.** | **AZZZ** | **§ 22, ods. 10, § 30a a § 30b ZDP** – požiadavka na prerušenie daňového odpisovania pri majetku, ktorý daňovník počas čerpania úľavy na dani podľa § 30a lebo § 30b ZDP nevyužíval na podnikateľskú činnosť | **Z** | **Neakceptované**Základným princípom pri uplatňovaní úľavy na dani podľa § 30a a § 30b je využitie všetkých ustanovení zákona o dani z príjmov znižujúcich základ dane prijímateľom tejto úľavy. Cieľom poskytnutia daňovej úľavy je umožnenie zvýhodneného režimu pre daňovníka za predpokladu, že tento daňovník bude využívať všetok majetok na svoju činnosť, a tým na zabezpečenie zdaniteľných príjmov. Tento princíp platil aj do zavedenia povinnosti prerušenia odpisovania u hmotného majetku nepoužívaného na zabezpečenie zdaniteľného príjmu od 1.1.2015, t. j. prijímateľ daňovej úľavy bez ohľadu na skutočnosť, či majetok používal alebo nepoužíval na zabezpečenie zdaniteľných príjmov bol povinný uplatniť si daňové odpisy tohto majetku. Navrhovanou úpravou by naopak došlo k situácii kedy by daňovník – prijímateľ daňovej úľavy mohol uplatniť inštitút prerušenia odpisovania aj v prípade, ak použije majetok na dosahovanie zdaniteľných príjmov.**Rozpor trvá.** |
| **2.** | **AZZZ** | **§ 43, ods. 17 až 23** – požiadavka na posunutie lehoty oznamovacej povinnosti z 15. dňa po uplynutí kalendárneho roka na koniec kalendárneho mesiaca po uplynutí kalendárneho roka kvôli zníženiu administratívnej náročnosti oznamovacích povinností o výške nepeňažného plnenia (duplicitná príprava podkladov pre účely zrážkovej dane a zároveň pre účely Národného centra zdravotníckych informácií, zníženie chybovosti oznámení ) vrátane poskytnutia dostatočného časového rámca na sumarizáciu oznamovaných údajov. Požiadavka na zjednotenie lehoty na splnenie oznamovacích povinností s lehotou na podanie daňového priznania k dani z príjmov a zdaňovaniu prijatých nepeňažných plnení poskytovateľov zdravotnej starostlivosti a ostatných príjmov prostredníctvom riadneho daňového priznania k dani z príjmov v prípade nepeňažných plnení, z ktorých sa daň vyberá zrážkou podľa § 43 ods. 3 písm. o) ZDP; zníženie administratívnej záťaže daňovníkov; požiadavka na uvádzanie údajov v oznámení len v kumulatíve, nie podľa jednotlivých plnení |  | **Čiastočne akceptované**Lehota pre oznamovacie povinnosti držiteľa bude posunutá. Rovnako bude posunutá lehota aj pre oznamovaciu povinnosť a odvedenie dane vyberanej zrážkou prijímateľom. Zostáva spôsob vysporiadania dane vyberanej zrážkou. |
| **3.** | **AZZZ** | návrh na úpravu **§ 5 ods. 5 písm. a)** tak, aby aj vreckové pri zahraničnej pracovnej ceste poskytnuté zamestnancovi nebolo predmetom dane z príjmov zo závislej činnosti; čím by zároveň bolo vyňaté z povinnosti platenia odvodov na sociálne a zdravotné poistenie **-** požiadavka za účelom odstránenia znevýhodnenia zamestnancov s pravidelným zdržiavaním sa v zahraničí |  | **Neakceptované**Vreckové poskytované pri zahraničnej pracovnej ceste predstavuje dodatočný príjem zamestnanca. Oslobodenie vreckového od dane z príjmu narúša neutralitu daňového systému, môže viesť k neželanej daňovej optimalizácií, vytvára precedens pre oslobodenie ďalších príjmov a má negatívny fiškálny efekt na hospodárenie obcí a VÚC.**Rozpor trvá.** |
| **4.** | **AZZZ****RÚZ SR** | Požiadavky na úpravu **§ 19 ods. 2 písm. r), § 19 ods. 3 písm. h) a § 20 ods. 14 a 22** v súvislosti s možnosťou tvorby opravnej položky k príslušenstvu pohľadávky a jej zahrnovanie do základu dane pri postúpení a odpise pohľadávky - zjednotiť s postupom pri daňovom zaobchádzaní s opravnou položkou k samotnej pohľadávke; zámerom navrhovaných zmien je zníženie administratívnej záťaže daňovníka, zlepšenie podnikateľského prostredia a zabezpečenie daňovej neutrality **Vloženie nového bodu** - umožniť u dlžníka daňovú uznateľnosť príslušenstva pohľadávok splnením podmienky zaplatenia (zmluvné pokuty, poplatky z omeškania, úroky z omeškania a paušálne náhrady nákladov spojených s uplatnením pohľadávok - § 369c Obchodného zákonníka v znení zákona č. 9/2013 Z. z.) |  | **Neakceptované**Návrh nad rámec novely zákona. Zmenu bude možné realizovať v rámci komplexnej úpravy problematiky tvorby opravných položiek k pohľadávkam, ich postúpenia alebo odpisu.**Rozpor trvá.** |
| **5.** | **KOZ SR** | **K celému materiálu**Opatrenie č. 1 - Zmena v postupe výpočtu výšky nezdaniteľnej časti základu dane na daňovníka (§ 11 ZDP) - napr. naviazanie na rast minimálnej mzdy, resp. % z priemernej mzdy v národnom hospodárstve SR **Opatrenie č. 3** - Zaradiť príspevok člena odborovej organizácie medzi nezdaniteľné časti základu dane (§11 ZDP)**Opatrenie č. 4** - Zaradiť ďalšie plnenia zo Sociálneho fondu medzi príjmy oslobodené od dane (§ 5 ods. 7 ZDP)  |  | ***K opatreniu č. 1 -* neakceptované**Indexovanie NČZD podľa minimálnej mzdy by spôsobilo akruálny výpadok príjmov 113.6 milióna eur v roku 2018, ktorý by z dôvodu prerozdelenia dane z príjmov FO išiel na úkor obcí a VÚC. Pri raste daňovej povinnosti daňovníka s minimálnou mzdou v roku 2015 nemožno abstrahovať od zavedenia odvodovo odpočítateľnej položky (OOP), ktorej účelom bolo pozitívne ovplyvniť zamestnávanie a záujem zamestnať sa. Zníženie celkovej výšky zaplatených zdravotných odvodov automaticky zvýšilo základ dane, čo vyústilo do vyššej daňovej povinnosti.**Rozpor trvá.** ***K opatreniu č. 3*** -**neakceptované**Existujúce formy NČZD spĺňajú sociálny aspekt daňového systému a sú uplatniteľné širokospektrálne. NČZD na príspevky člena odborovej organizácie by bola úzko špecifikovaná úľava, ktorá by preferovala vybranú skupinu obyvateľstva. Argumentom pre zavedenie NČZD je zvýšiť záujem o členstvo v odborovom združení. Jednou z príčin klesajúceho záujmu v odboroch je podľa Inštitútu pre verejné otázky netransparentnosť odborov s naloženými finančnými prostriedkami. Účasť v odborovom združení ma byť motivovaná prostredníctvom výsledkov daného združenia a nie prostredníctvom daňového zvýhodnenia. **Rozpor trvá.*****K opatreniu č. 4*** - **neakceptované**MF SR nevidí dôvod pre oslobodenie plnenia zo Sociálneho fondu. Zákon síce definuje použitie prostriedkov zo sociálneho fondu, jedná sa ale o formu príjmu, ktorá by mala byť zdaňovaná ako bežný príjem zo zamestnania. Vytvorenie výnimky by mohlo viesť k optimalizácií daňovej povinnosti. Predpokladaný negatívny fiškálny vplyv by znížil príjmy obcí a VÚC.**Rozpor trvá.** |
| **6.** | **NBS** | **K novelizačnému bodu 19****K povinnosti NBS odvádzať zrážkovú daň zo štátnych dlhopisov a štátnych pokladničných poukážok**NBS navrhla upraviť znenie § 12 ods. 4 vzhľadom na špecifické úlohy NBS pri realizácii rámca menovej politiky Eurosystému podľa práva EÚ. Zástupcovia NBS ako argument pre požadovanú zmenu uviedli, že SR je v súčasnosti jedinou krajinou eurozóny, ktorá má v prípade centrálnej banky takto upravené zdanenie.  |  | **Neakceptované**Zdaňovanie úrokových výnosov z dlhopisov a príjmov z predaja dlhopisov u NBS bolo zavedené z dôvodu zamedziť obchádzaniu daňovej povinnosti. V minulosti NBS bola povinná platiť len daň vyberanú zrážkou, a to hlavne z úrokových výnosov zo štátnych dlhopisov SR, čomu sa vyhýbala predajom dlhopisov krátko pred ich splatnosťou, resp. splatnosťou kupónu, a  ým sa vyhýbala plateniu dane vyberanej zrážkou.**Rozpor trvá.** |
| **7.** | **RÚZ SR** | K bodu číslo 55, v časti § 21 odsek 2, písmeno o) a p) (13.) – ide o implementáciu smerníc ATAD1 a ATAD2 k hybridným nesúladom – formulácia ustanovenia bude upravená tak, aby bolo jednoznačné.  |  | **Čiastočne akceptované** - MF SR bude úpravu konzultovať priamo so zástupcami RÚZ SR.Ustanovenia sa navrhuje upraviť tak, aby bolo jednoznačné, čo sa rozumie zdaniteľným príjmom pre tieto účely a koho sa ustanovenia nebudú dotýkať. Uvedené ustanovenia čiastočne reagujú na pravidlá týkajúce sa hybridných nesúladov, ktorých transpozícia do zákona o dani z príjmov vyplýva z článku 9 smernice 1164/2016 a má sa aplikovať na situácie v rámci EÚ. Uvedená smernica 1164/2016 však bola novelizovaná smernicou 2017/952, ktorú bude rovnako potrebné implementovať do zákona o dani z príjmov a táto smernica už obsahuje aj pravidlá týkajúce sa tretích krajín. Pravidlá v § 21 ods. 2 písm. o) a p) majú zamedziť vzniku nesúladov vznikajúcich najmä pri cezhraničných situáciách, kedy v dôsledku rôznych daňových režimov dochádza k ich vzniku. MF SR si uvedomuje náročnosť tohto pravidla, avšak uplatnenie pravidla sa orientuje iba na operácie medzi závislými osobami, kde závislosť medzi osobami vytvára predpoklad pre získanie informácií potrebných na uplatnenie pravidiel v § 21 ods. 2 písm. o) a p). |
| **8.** | **RÚZ SR** | **Vloženie nového bodu** do novely zákona (25. - k novému ustanoveniu k hybridným nesúladom), ktorý bude obsahovať základný princíp zdanenia, jeden príjem bude zdanený len raz, pričom ak nie je možné určitý výdavok odpočítať od základu dane, potom výnosy súvisiace s takýmto nedaňovým výdavkom by nemali byť zdanené (požiadavka na elimináciu duplicitného zdanenia)  |  | **Neakceptované**Ustanovenie je nad rámec návrhu zákona a bolo vypustené z dôvodu zneužívania daňovníkmi. Častokrát bolo ustanovenie používanie aj na úpravy základu dane, ktoré sú v zákone upravené inými ustanoveniami.**Rozpor trvá.** |
| **9.** | **RÚZ SR** | **Vloženie nového bodu** (26.) – návrh na zavedenie daňovej konsolidácie na dani z príjmov právnickej osoby pre daňovníkov patriacich do skupiny podnikov, tzv. skupinové zdaňovanie a zrušenie vedenia dokumentácie o transferovom oceňovaní pre tuzemské závislé osoby  |  | **Neakceptované.**Návrh nad rámec novely zákona. Zavedenie tzv. skupinového zdaňovania bude možné prípadne realizovať v súlade s pripravovanou smernicou CCCTB.**Rozpor trvá.** |
| **10.** | **RÚZ SR** | **Vloženie nového bodu** (24.) – členské príspevky vyplývajúce z nepovinného členstva v právnickej osobe zriadenej na účel ochrany záujmov platiteľa by mali byť daňovým výdavkom v plnej výške, resp. zvýšenie limitu z 30 000 eur na 67 000 eur, t. j. na úroveň spred roku 2015  |  | **Neakceptované** Návrh nad rámec novely zákona.**Rozpor trvá.** |
| **11.** | **RÚZ SR** | **Novelizačný bod číslo 48, 49 a 51** (12.) – návrh na zrovnoprávnenie režimu daňových výdavkov pri nesplácaných úveroch u všetkých inštitúcií finančného trhu pri rovnakom predmete podnikania, t. j. tento režim by sa mal uplatniť aj pri úveroch poskytovaných „nebankovým“ spôsobom cez leasingové právnické osoby  |  | **Neakceptované**Navrhovaná úprava je nad rámec návrhu zákona. Zámerom úpravy od 1. 1. 2015 bolo umožniť tvorbu opravných položiek a odpis pohľadávok len z úverov spoločností, ktoré podliehajú dohľadu NBS. Leasingová spoločnosť nemá charakter a postavenie banky a to aj z dôvodu dodržiavania zákonom stanovených povinností.**Rozpor trvá.** |
| **12.** | **RÚZ SR** | **Novelizačný bod číslo 46, v časti §17f a §17g** (10.) **-** požiadavka na spresnenie formulácie v dôvodovej správe, že samotný presun majetku, ktorý ostáva majetkom tej istej spoločnosti alebo samotná zmena daňovej rezidencie priamo nemôže viesť k uplatneniu zdanenia pri odchode |  | **Čiastočne akceptované.**Problematické pojmy budú špecifikované v dôvodovej správe. Presun individuálneho majetku – nie je potrebné vyčísľovať funkcie a aktivity súvisiace s týmto majetkom. **Neakceptované**Zdanenie pri odchode vzťahujúce sa na presun majetku, ako aj presun daňovej rezidencie boli otázkou viacerých súdnych rozhodnutí Súdneho dvora. Európska komisia tieto rozhodnutia zohľadnila pri príprave smernice ako napr. úhrady dane pri odchode nie okamžite v čase presunu majetku alebo daňovej rezidencie, ale postupne v  splátkach počas 5 rokov.**Rozpor trvá.** |
| **13.** |  | Novelizačné body číslo 63 a 64 (15.) – návrh na zvýšenie možnosti odpočtu výdavkov (nákladov) na výskum a vývoj z navrhovaných 100 % na 110 % a upustiť od nového spôsobu výpočtu medziročného nárastu výdavkov (nákladov) na výskum a vývoj kvôli jeho administratívnej náročnosti – RÚZ SR bude informovať MF SR, či dodatočne preklasifikuje túto zásadnú pripomienku na obyčajnú pripomienku |  | **Neakceptované**Cieľom aplikácie priemerného medziročného nárastu za 2 roky je obmedziť motivácie subjektov k daňovému plánovaniu s cieľom maximalizovať objem daňového odpočtu (častokrát pri nevyhnutnosti zvyšovať R&D investície a výdavky v dlhom horizonte. Priemerný medziročný nárast je bežným prístupom, ktorý krajiny OECD za účelom obmedzenia vyššie uvedeného efektu uplatňujú alebo uplatňovali v minulosti. Zamedzuje sa teda možnosti presúvať investície do výskumu a vývoja medzi jednotlivými zdaňovacími obdobiami s cieľom optimalizovať daňovú povinnosť. Navrhované ustanovenie tiež podporuje firmy k skutočným investíciám do výskumu a vývoja.**Rozpor trvá.** |
| **14.** | **RÚZ SR** | **Novelizačný bod číslo 19** (3. a 14.) **-** pripomienky predložil Zväz pre cestovný ruch, ide o požiadavky na rozšírenie rozsahu poskytovanej kúpeľnej starostlivosti pre účely nezdaniteľnej časti na daňovníka, a too služby spojené s dovolenkou a preukázateľne zaplatené úhrady súvisiace s dovolenkou a s ňou spojenými službami |  | **Neakceptované**Navrhované opatrenie vyplýva z Programového vyhlásenia vlády SR na roky 2016 – 2020, v ktorom sa vláda zaviazala posúdiť možnosti zavedenia daňových zvýhodnení a osobitných stimulov pre rozvoj slovenského kúpeľníctva. Opatrenia na podporu slovenského kúpeľníctva sa navrhujú z dôvodu zvýšenia postavenia kúpeľnej starostlivosti ako jedného z faktorov zdravotnej prevencie pred predčasnou invaliditou, odkázanosť na sociálny systém a v konečnom dôsledku na predĺženie dĺžky života občanov Slovenska.**Rozpor trvá.** |
| **15.** | **RÚZ SR** | **K novelizačným bodom číslo 27 až 33** (8. a 9.) – požiadavka na ponechanie možnosti postupovať pri podnikových kombináciách v pôvodných hodnotách s ohľadom na neprimerané zaťaženie daňovníkov napr. pri vklade individuálneho majetku v reálnych hodnotách. |  | **Neakceptované**Zrušenie možnosti realizácie podnikových kombinácií v pôvodných hodnotách je vykonané za účelom zamedzenia daňovým únikom. Cieľom je zamedziť aj situáciám, kedy dochádza k výplate oceňovacích rozdielov, ktoré ešte neprešli zdanením. Realizovanie podnikových kombinácií v reálnych hodnotách predstavuje zároveň zníženie administratívnej záťaže pre prijímateľov nepeňažného vkladu resp. právneho nástupcu, keďže títo už nebudú musieť viesť osobitne evidenciu daňovej hodnoty majetku, nakoľko ocenenie majetku na účtovné účely bude zhodné s daňovým ocenením. Uvedená možnosť je síce spojená so zdanením rozdielov na strane vkladateľa resp. daňovníka zrušeného bez likvidácie /príp. právneho nástupcu, avšak zákon umožňuje postupné zdaňovanie počas 7 zdaňovacích období.**Rozpor trvá.** |
| **16.** | **Samospr. kraje** | **Novelizačný bod 19 a súvisiace novelizačné body**Návrh, aby bol výpadok príjmov z podielu na dani z príjmov fyzických osôb spôsobený zavedením nezdaniteľnej časti základu dane na daňovníka na kúpeľnú starostlivosť nahradený podielom na inej dani (napr. podielom na dani z príjmov právnických osôb alebo na dani z pridanej hodnoty). |  | **Neakceptované**Zámerom predkladateľa je predovšetkým zvýšiť záujem obyvateľstva o kúpeľnú starostlivosť, ktorou by sa zároveň zlepšil aj ich zdravotný stav, čo by prispelo aj k znižovaniu následných nákladov na zdravotnú starostlivosť nielen zo strany obyvateľstva, ale aj štátu. Samotné kúpele sa podporujú v návrhu zákona napr. úpravami týkajúcimi sa technického zhodnotenia nehnuteľností, v ktorých sa poskytuje kúpeľná starostlivosť.**Rozpor trvá.** |
| **17.** | **Samospr. kraje** | **Novelizačný bod 74 a súvisiace novelizačné body -** Návrh, aby bol výpadok príjmov z podielu na dani z príjmov fyzických osôb spôsobený zavedením daňového bonusu na zaplatené úroky z  poskytnutého úveru na bývanienahradený podielom na inej dani (napr. podielom na dani z príjmov právnických osôb alebo na dani z pridanej hodnoty). |  | **Neakceptované**Cieľom zavedenia daňového bonusu na hypotekárne úvery je predovšetkým zvýšiť adresnosť uplatnenia výhody pre mladých ľudí, z ktorej by profitovali predovšetkým títo ľudia. Napriek tomu, že súčasný systém zvýhodnenia hypoték pre mladých formou štátnych príspevkov umožňoval vyššiu úľavu ako navrhovaný systém, reálne uplatnenie nie vždy dosiahlo túto úroveň. Analýzy IFP a odborníkov na hypotekárne úvery odhalili, že nedostatočná definícia v zákone umožňovala bankám uplatniť rôzny spôsob účtovania, čo viedlo k nerovnakým hodnotám príspevku pri rovnakých podmienkach.**Rozpor trvá.** |
| **18.** | **ZMOS** | **Novelizačný bod 19 a súvisiace novelizačné body**Požiadavka nahradiť výpadok príjmov z podielu na dani z príjmov fyzických osôb spôsobený zavedením nezdaniteľnej časti základu dane na daňovníka na kúpeľnú starostlivosť podielom na inej dani, napr. podielom na dani z príjmov právnických osôb alebo na dani z pridanej hodnoty. |  | **Neakceptované**Navrhované opatrenie vyplýva z Programového vyhlásenia vlády SR na roky 2016 – 2020, v ktorom sa vláda zaviazala posúdiť možnosti zavedenia daňových zvýhodnení a osobitných stimulov pre rozvoj slovenského kúpeľníctva. Opatrenia na podporu slovenského kúpeľníctva sa navrhujú z dôvodu zvýšenia postavenia kúpeľnej starostlivosti ako jedného z faktorov zdravotnej prevencie pred predčasnou invaliditou, odkázanosť na sociálny systém a v konečnom dôsledku na predĺženie dĺžky života občanov Slovenska.**Rozpor trvá.** |
| **19.** | **ZMOS** | **Novelizačný bod 74 a súvisiace novelizačné body**Požiadavka nahradiť výpadok príjmov z podielu na dani z príjmov fyzických osôb spôsobený zavedením daňového bonusu na zaplatené úroky z  poskytnutého úveru na bývanie (napr. podielom na dani z príjmov právnických osôb alebo na dani z pridanej hodnoty). |  | **Neakceptované**Cieľom zavedenia daňového bonusu na hypotekárne úvery je predovšetkým zvýšiť adresnosť uplatnenia výhody pre mladých ľudí, z ktorej by profitovali predovšetkým títo ľudia. Napriek tomu, že súčasný systém zvýhodnenia hypoték pre mladých formou štátnych príspevkov umožňoval vyššiu úľavu ako navrhovaný systém, reálne uplatnenie nie vždy dosiahlo túto úroveň. Analýzy IFP a odborníkov na hypotekárne úvery odhalili, že nedostatočná definícia v zákone umožňovala bankám uplatniť rôzny spôsob účtovania, čo viedlo k nerovnakým hodnotám príspevku pri rovnakých podmienkach.**Rozpor trvá.** |
|  |  | **Zásadné pripomienky k čl. IV.** |  |  |
| **20.** | **RÚZ SR** | **Novelizačný bod 1, v časti §1 odsek 6** (19.) **-** požiadavka na doplneniemožnosti uplatnenia nároku na daňový bonus na zaplatené úroky z poskytnutého úveru na bývanie aj v prípade kombinácie účelov a financovaných nehnuteľností s max. limitom 400 eur |  | **Neakceptované**Navrhovaná definícia zodpovedá doterajšej definícií podľa zákona o bankách, a taktiež obsahuje aj kategóriu rozostavanej nehnuteľnosti, ktorou možno zabezpečiť úver na bývanie. Zároveň taktiež korešponduje s doterajšou právnou úpravou pri hypotekárnych úveroch so štátnym príspevkom pre mladých, ktorý sa taktiež poskytoval na nehnuteľnosti určené na trvalé bývanie, tzn. len na byt a rodinný dom (pozri poznámka pod čiarou k odkazu 71 platného zákona o bankách). Doterajšia definícia nehnuteľnosti je vecne totožná s navrhovanou definíciou, je len legislatívne inak naformulovaná. Obidve definície sa odvolávajú na rovnaké ustanovenia osobitného zákona, ktorými sú § 43b ods. 3 až 6 zákona č. 50/1976 Zb. v znení zákona č. 237/2000 Z. z.**Rozpor trvá.** |
| Vysvetlivky k použitým skratkám v tabuľke: |  |  |

AZZZ - Asociácia zamestnávateľských zväzov a združení SR

KOZ SR - Konfederácia odborových zväzov SR

NBS – Národná banka Slovenska

RÚZ SR - Republiková únia zamestnávateľov SR

ZMOS - Združenie miest a obcí Slovenska